b'\n_START_ARTICLE_\nMilj\xc3\xb8partiet Fokus\n_START_SECTION_\nOm partiet\n_START_PARAGRAPH_\nChristian H. Hansen offentliggjorde etableringen af Milj\xc3\xb8partiet Fokus p\xc3\xa5 et pressem\xc3\xb8de 10. marts 2010._NEWLINE_Partiet ville blandt andet arbejde for bedre dyrevelf\xc3\xa6rd, klima- og energipolitik. Andre m\xc3\xa6rkesager var \xc3\xb8kologisk landbrug, oph\xc3\xa6velse af regionerne, at hospitalerne igen skulle administreres af staten og at Danmark skulle ud af EU. De gik ogs\xc3\xa5 ind for mere forebyggende indsats over for fysiske og psykiske sygdomme._NEWLINE_Partiets slogan var "Frihed Omsorg Kommunikation Udholdenhed Samarbejde"_NEWLINE_I juli 2010 havde partiet samlet ca. 2.000 af de 19.769 underskrifter, der kr\xc3\xa6vedes for at v\xc3\xa6re opstillingsberettiget. Partiet blev ikke opstillingsberettiget til Folketingsvalget 2011, men Christian H. Hansen og andre kandidater stillede op som l\xc3\xb8sg\xc3\xa6ngere. Ingen af dem opn\xc3\xa5ede dog valg._NEWLINE_Den 18. januar 2015 udsendte Fokus en pressemeddelelse hvori det meddeles, at partiet lukker ved en ekstraordin\xc3\xa6r generalforsamling i september samme \xc3\xa5r. Begrundelsen, der blev givet, var at det ikke er lykkedes at forl\xc3\xa6nge tilladelsen til partinavnet hos Valgn\xc3\xa6vnet under \xc3\x98konomi- og Indenrigsministeriet.'